Multilateral Monetary Area

Multilateral Monetary Area (MMA) er en valutaunion som består av Sør-Afrika, Lesotho, Namibia og Eswatini. 

Historie
Unionen har sitt utspring i Rand Monetary Area (RMA) som ble etablert i 1974 av Sør-Afrika, Lesotho, Botswna og Swaxiland. Botswana forliot RMA i 1976, men beholder koblingen til Sørafrikansk Rand gjennom sin valutakurv. RMA ble reforhandlet i 1986, av de resterende tre landene (Sør-Afrika, Lesotho og Swaziland) samtidig ble navnet endret til Common Monetary Area (CMA). Etter at Namibia ble selvstendig i 1990 ble også de medlem i 1992, og da endret valutaunionen navn til dagens navn, Multilateral Monetary Area.World Institute for Development Economic Research – Regionalization in Southern Africa , s. 14. 

Målsettinger og funksjoner
MMA har som målsetting å bidra til bærekraftig økonomisk vekst i medlemslandene. Hvert land har både hver sin valuta, hver sin sentralbank og individuell pengepolitikk. Sørafrikansk Rand er gyldig betalingsmiddel i alle medlemslandene, men de andre landenes valuta er ikke gyldig betalingsmiddel i Sør-Afrika.Shima Henock Nokaneng – The concept of economic integration with specific reference to financial integration in South Africa (s. 156), besøkt 8. november 2011. Medlemslandenes valuta er knyttet til Sørafrikansk Rand i forholdet 1:1. 

Innenfor MMA er det fri flyt av valuta. Imidlertid kan Lesotho, Namibia og Swaziland innføre restriksjoner på dette dersom det skjer uønsket stor valutaflyt til Sør-Afrika.Shima Henock Nokaneng – The concept of economic integration with specific reference to financial integration in South Africa (s. 19), besøkt 8. november 2011.

Organisering
MMA styres i hovedsak av medlemslandenes sentralbanker, slik at de enkelte landene handler i tråd med MMAs intensjoner. Sør-Afrikas sentralbank er den viktigste aktøren i MMAs penge- og valutapolitikk, men det er MMA, gjennom sin Monetary Policy Committee (MPC) som beslutter MMAs penge- og valutapolitikk. 

MMAs inntektskilde er «seigniorage» fra medlemslandene. Namibia og Lesotho betaler seigniorage ut ifra hvor mye Rand som brukes i disse landene, mens Swaziland ikke betaler seigniorage, fordi Rand ikke er offisiell valuta der etter en avtale som ble signert i 1986.Shima Henock Nokaneng – The concept of economic integration with specific reference to financial integration in South Africa (s. 158), besøkt 8. november 2011.

Referanser

Kategori:Sør-Afrikas økonomi
Kategori:Lesothos økonomi
Kategori:Namibias økonomi
Kategori:Eswatinis økonomi
Kategori:Internasjonale organisasjoner
Kategori:Valutaunioner